**«Кызыклы грамматика” түгәрәген үткәрү планы .**

**Аңлатма язуы**

Татарстан Республикасы халыкларының телләрен саклау, өйрәнү һәм үстерүнең Дәүләт программасында татар телен үзләштерү алымнарын камилләштерү юллары ачык билгеләнгән. Яңа программалар, укыту-методик әдәбият саны көннән-көн арта. Мәктәпләрдә татар теле түгәрәге оештыру бу юнәлештәге тәҗрибәнең берсе булып тора.

“Кызыклы грамматика” түгәрәгендәге дәресләр башлангыч сыйныфта татар теленнән укучылар белән өйрәнелгәннәргә нигезләнеп планлаштырылды, укучыларны кызыксындыра торган материаллар алынды. Түгәрәк кызыклы,  мавыктыргыч булсын өчен уен, ярыш , сорау- җавап формалары кулланыла. Дәрес материаллары белән бәйләнешле булган өстәмә материаллар да үтәлә. Кызыклы, мавыктыргыч уеннар, фонетик күнегүләр авазларны дөрес әйтүгә этәргеч булып тора. Табышмаклар, башваткычлар, шарадалар һ.б. балаларның фикерләү, уйлау, хәтер сәләтен, игътибарлылыгын, кызыксынуын арттыра, сәләтләрен ачыкларга ярдәм итә. Тизәйткечләр балаларның ишетү сәләтен үстерә. Алар авазларны дөрес әйтергә, аваз куелышы, дикция өстендә эшләргә ярдәм итә. Ребуслар, кроссвордлар сүзләрнең дөрес язылышын үзләштерүдә отышлы.

**Максат һәм бурычлары:**

ГАМӘЛИ максат: телне аралашу чарасы буларак үзләштерү өчен, укучыларга гаилә-көнкүрешкә, уку хезмәтенә бәйле ситуацияләре кысаларында белем бирү, күнекмәләр формалаштыру.

ГОМУМИ БЕЛЕМ БИРҮ максаты: акыл эшчәнлеген активлаштыру, логик фикерләү сәләтен үстерү, сөйләм культурасын үстерү.

ТӘРБИЯВИ максат: балаларның рухи дөньяларын баету, татар халкының мәдәнияте, сәнгате белән таныштыру,

төрле милләт вәкилләре арасында дуслык hәм хөрмәт хисе тәрбияләү. БУРЫЧЛАР :

1)Өйрәнелгән материалга нигезләнгән татар сөйләмен укытучыдан яки башка укучылардан ишетеп аңлау;

2)диалогик, монологик сөйләм күнекмәләрен формалаштыру;

3)текстларны сәнгатьле итеп, аңлап укый белү күнекмәләрен булдыру;

4)татар телендәге сөйләмне фонетик, лексик, грамматик яктан дөрес төзергә күнектерү.

 Универсаль уку гамәлләре:

**Предметара төшенчәләрне** формалаштыру да **метапредмет** нәтиҗәләр яссылыгына куела.

*Метапредмет* (танып-белү, регулятив, коммуникатив) *нәтиҗәләр:*

**танып-белү:**

* фикерләүне үстерү белән бәйле психик функцияләр: логик фикерләү, сәбәп-нәтиҗә бәйләнешләрен табу, индуктив, дедуктив фикерли белү;
* классификацияләү өчен уртак билгеләрне билгеләү;
* ихтыяр көче, максатчанлык, активлык кебек сәләтләрне формалаштыру;
* үрнәк буенча эшли белү;
* аерым темаларга караган сорауларга җавап бирә белү;
* рәсем буенча җөмләләр, сораулар төзи белү;
* аңлап укый белү;
* укылган яки тыңланган мәгълүматның эчтәлегенә бәя бирә белү;
* ребуслар, кроссвордлар, шарадалар, анаграммалар һ.б. чишә белү.

**регулятив:**

* уку хезмәтендә үзеңә максат куя, бурычларны билгели белү;
* эш тәртибен аңлап, уку эшчәнлеген оештыра, нәтиҗәле эш алымнарын таба белү;
* уку эшчәнлеге нәтиҗәләрен контрольгә ала белү;
* уку хезмәтенә бәя бирә белү;
* укудагы уңышларның, уңышсызлыкларның сәбәбен аңлый, анализлый белү;
* укытучының күрсәтмәләрен аңлап үти белү;
* дәрескә кирәкле уку-язу әсбапларын әзерли белү, алар белән дөрес эш итә белү;
* дәрестә эш урынын мөстәкыйль әзерли белү һәм тәртиптә тоту күнекмәләрен үстерү;

**коммуникатив:**

* әңгәмәдәшеңнең фикерен тыңлый һәм аралаша белү күнекмәләрен формалаштыру;
* аралаша белү сәләтен үстерү (аралашучанлык, хислелек, эмпатия хисләре);
* парларда һәм күмәк төркемнәрдә эшли белү;

- әңгәмәдәшең белән контактны башлый, дәвам итә, тәмамлый белү.